Les universitats catalanes ofereixen diversos cursos de postgrau adreçats al personal docent que tenen com a finalitat proporcionar una formació tècnica o una especialització científica o professional.
El moment actual de nova ordenació del sistema educatiu fa més necessari que professionals de l'ensenyament puguin optar a aquests cursos i així obtenir alguna especialització no prevista en els plans d'estudi anteriors o bé adquirir uns coneixements científics o tècnics que reverteixin en la millora de la seva pràctica docent.
És en aquest sentit que, tal com preveu el Pla de formació permanent del Departament d'Ensenyament, es volen arbitrar diverses mesures de foment d'aquestes iniciatives vinculades a la pràctica dels professionals del sistema educatiu.
De conformitat amb el que estableix l'article 90 del Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya, modificat per l'article 28 de la Llei 25/1998, de 31 de desembre, de mesures administratives, fiscals i d'adaptació a l'euro;
En ús de les facultats atribuïdes en l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i en l'article 93 del Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya, modificat per l'article 28 de la Llei 25/1998, de 31 de desembre, de mesures administratives, fiscals i d'adaptació a l'euro;
A proposta de la Direcció General d'Ordenació Educativa,
Convocar concurs públic per a la concessió d'ajuts per al pagament de drets d'inscripció o matrícula en els cursos universitaris de postgrau per al curs acadèmic 1998-99 que consten a l'annex 2 d'aquesta Ordre.
Aprovar les bases reguladores que regeixen aquesta convocatòria, les quals figuren a l'annex 1 d'aquesta Ordre.
Aquests ajuts es lliuraran amb càrrec al crèdit 06.02.482.02/8 del pressupost vigent, per un import màxim de 25.106.800 ptes.
Els ajuts esmentats no tenen caràcter recurrent.
Contra aquesta Ordre, que exhaureix la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant el conseller d'Ensenyament, en el termini d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, o qualsevol altre recurs que considerin convenient per a la defensa dels seus interessos.
—1 És objecte de subvenció el cost de la matrícula als cursos universitaris de postgrau que s'indiquen a l'annex 2.
—2 Pot sol·licitar aquests ajuts el professorat d'ensenyament no universitari en actiu amb destinació en centres docents públics del Departament d'Ensenyament, el professorat de centres docents privats concertats que estigui en nòmina de pagament delegat del Departament d'Ensenyament i els professionals dels serveis educatius del Departament d'Ensenyament.
Cada persona pot optar a l'ajut només per un sol curs de postgrau.
No es podrà sol·licitar ajut per a un curs per al qual ja va ser concedit un ajut en convocatòries anteriors.
—3 L'import màxim de l'ajut de cada curs s'indica a l'annex 2 d'aquesta Ordre i s'ha establert en funció del cost de la matrícula, de la durada i de la temàtica del curs.
3.1 L'import de cada ajut s'establirà d'acord amb les sol·licituds rebudes i el màxim establert.
Aquest import estarà subjecte a una retenció en concepte d'IRPF.
3.2 Quant a la temàtica, aquesta convocatòria es restringeix a:
Cursos d'especialització d'educació infantil i primària: educació física, educació musical, educació infantil, pedagogia terapèutica i trastorns de l'audició i llenguatge.
Cursos organitzats d'acord amb un esquema bàsic de programa proposat per la Subdirecció General de Formació Permanent, tenint en compte les noves necessitats del sistema educatiu.
Cursos de direcció, gestió i organització de centres educatius.
—4 Presentació de sol·licituds i terminis
4.1 Els qui desitgin prendre part en aquesta convocatòria han de presentar una sol·licitud, segons el model que es trobarà a disposició dels interessats a la seu central del Departament d'Ensenyament i a les seves delegacions territorials, la qual s'adreçarà a la directora general d'Ordenació Educativa.
4.2 Les sol·licituds es poden presentar a la seu central del Departament d'Ensenyament, a les seves delegacions territorials o en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, (BOE núm. 285, de 27.11.1992), des de l'endemà de la publicació d'aquesta Ordre al DOGC i fins al 30 de setembre de 1999.
En cas que s'opti per presentar la sol·licitud en una oficina de correus, es farà en sobre obert perquè la sol·licitud sigui datada i segellada pel funcionari de correus abans de ser certificada.
4.3 A la sol·licitud, s'hi han de fer constar:
b) Les dades identificatives de curs per al qual se sol·licita l'ajut.
c) Les dades bancàries, en el cas del professorat de centres docents privats concertats que estigui en nòmina de pagament delegat del Departament d'Ensenyament.
d) Una declaració de no haver demanat cap ajut o beca per al curs per al qual se sol·licita l'ajut, o bé, si s'escau, declaració dels ajuts o beques demanats o rebuts, amb especificació del concepte pel qual s'han rebut i de la seva quantia.
Qualsevol falsedat en les dades que es fan constar a la sol·licitud comportarà l'exclusió del sol·licitant.
4.4 A la sol·licitud cal adjuntar la documentació següent:
a) Certificat de la persona que dirigeix el curs en què s'indiqui que el sol·licitant està inscrit al curs i hi ha assistit regularment.
També cal fer constar l'import que el sol·licitant ha abonat en concepte de matrícula.
b) Certificat de la direcció del centre o del cap de la unitat respectiva en què es faci constar que el sol·licitant exerceix actualment en aquell centre o unitat.
En el cas de centres docents privats concertats es farà constar també que el sol·licitant està en nòmina de pagament delegat del Departament d'Ensenyament.
d) Informe valoratiu sobre el desenvolupament del curs, el grau d'interès i els aspectes més destacats.
No s'acceptarà cap documentació que no hagi estat lliurada conjuntament amb la sol·licitud.
—5 La selecció dels participants, la farà una comissió constituïda a aquest efecte, que estarà formada pels membres següents:
El subdirector general de Formació Permanent, o la persona en qui delegui, que actuarà com a president.
La cap del servei de Planificació i Programació de la Subdirecció General de Formació Permanent.
El cap del servei d'Execució i Avaluació de Programes de la Subdirecció General de Formació Permanent, que actuarà com a secretari.
Els membres d'aquesta comissió estaran afectats per les causes d'abstenció i recusació previstes als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
—6 Transcorregut el termini de presentació de sol·licituds, la comissió de selecció farà pública als taulers d'anuncis de la seu central del Departament d'Ensenyament i de les seves delegacions territorials la llista provisional de sol·licituds admeses, no admeses i excloses.
Les persones interessades podran presentar reclamacions contra aquesta llista provisional davant la comissió de selecció durant un termini de deu dies hàbils a comptar des de l'endemà de la seva publicació als taulers d'anuncis esmentats.
Durant aquest mateix termini, els interessats podran esmenar, si s'escau, els defectes en la documentació presentada.
Les reclamacions presentades s'estimaran o es desestimaran en la resolució que aprovi la llista definitiva de sol·licituds admeses, no admeses i excloses, que es farà pública als taulers d'anuncis de la seu central del Departament d'Ensenyament i de les seves delegacions territorials.
En qualsevol cas, es consideraran desestimades les sol·licituds d'ajuts no resoltes per resolució expressa dins el termini de sis mesos a comptar des de la publicació de la convocatòria.
Contra la resolució definitiva de sol·licituds admeses, no admeses i excloses, que posarà fi a la via administrativa, les persones interessades podran interposar un recurs contenciós administratiu davant el Jutjat Contenciós Administratiu de Barcelona en el termini de dos mesos, a comptar des de l'endemà de la seva publicació als taulers d'anuncis esmentats al paràgraf anterior, de conformitat al que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament un recurs de reposició, previ al recurs contenciós administratiu, davant el conseller d'Ensenyament, en el termini d'un mes a comptar de l'endemà de la seva publicació als taulers d'anuncis de la seu central del Departament d'Ensenyament i de les seves delegacions territorials, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, o qualsevol altre recurs que considerin convenient per a la defensa dels seus interessos.
—7 Els beneficiaris dels ajuts objecte d'aquesta convocatòria estaran obligats a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents d'acord amb la Llei de finances públiques de Catalunya.
L'aplicació dels fons percebuts per al compliment de la finalitat subvencionada es justificarà mitjançant els documents a) i b) esmentats a la base 4.4 de l'annex 1 d'aquesta Ordre.
La inexactitud de les dades aportades o l'incompliment per part del beneficiari de les obligacions que es derivin de la concessió de l'ajut, podrà donar lloc a la revocació de l'import atorgat.
—8 Es delega en la directora general d'Ordenació Educativa la facultat de resoldre aquesta convocatòria.
—1 Direcció i gestió de centres educatius.
—2 Direcció i gestió de centres educatius.
—3 Especialistes en pertorbacions del llenguatge i l'audició.
—4 Especialistes en pertorbacions del llenguatge i l'audició.
—5 Formació de formadors/es en educació en valors i desenvolupament moral.
—6 Gestió i resolució de conflictes: mediació i negociació.
Formació continuada Les Heures.
—7 Especialistes en pertorbacions del llenguatge i l'audició.
—8 Especialistes en pertorbacions del llenguatge i l'audició.
—12 Direcció de centres educatius.
—13 Educació prosocial de les emocions, actituds i valors.
—14 Formació de professors de tecnologia.
—17 Atenció a la diversitat a l'ESO.